Prienų „Ąžuolo“ progimnazija, savivaldybės biudžetinė įstaiga, Kęstučio g. 45, LT-59129, Prienai, Lt-59129, progimnazijos kodas – 190190269, skelbia atranką logopedo - specialiojo pedagogo pareigoms užimti.

**Pareigybės lygis** – A2;

**Darbo krūvis** – 1,2 etato, sudaroma **darbo sutartis** – neterminuota.

**Reikalavimai**: Įgytas specialusis pedagoginis aukštasis išsilavinimas. Specialusis pedagogas, logopedas turi žinoti ir išmanyti: specialiųjų poreikių vaikų mokymosi programas, jo darbą reglamentuojančius teisės aktus.

 **Darbo funkcijos:** Specialusis pedagogas, logopedas atlieka šias funkcijas: organizuoja individualias, pogrupines ir grupines pratybas, dalyvauja vaiko kompleksiniame tyrime ir padeda nustatyti sutrikimo pobūdį, vaikų specifinius individualius poreikius, dirba progimnazijos vaiko gerovės komisijoje, renka duomenis apie mokymosi sunkumų turinčių mokinių akademinius pasiekimus, konsultuoja mokytojus sudarant individualias ir pritaikytas programas, individualizuojant bendrojo ugdymo programas, atsižvelgia į mokinio realų žinių lygį, sutrikusios funkcijos korekciją, atsako už darbe naudojamų metodų pasirinkimą ir korektišką jų panaudojimą, atsako už duomenų apie vaiką konfidencialumą, konsultuojasi su kolegomis, mokytojais, tėvais (globėjais, rūpintojais) ir prireikus siunčia vaiką pas kitus specialistus ir kt.

Pareiginio atlyginimo koeficiento dydis nustatomas vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo įstatymu. Pareiginės algos pastoviosios dalies koeficientai 1 etatui: 7,43 – 9,71.

Pretendentas privalo pateikti šiuos dokumentus: prašymą leisti dalyvauti atrankoje; asmens tapatybę patvirtinančio dokumento kopiją; išsilavinimą patvirtinančio dokumento kopiją; gyvenimo aprašymą.

Pretendentas nuo 2022 m. rugpjūčio 9 d. iki 2022 m. rugpjūčio 25 d. gali pateikti dokumentus asmeniškai, siųsti registruotu laišku arba elektroniniu paštu. Dokumentų originalai pateikiami atrankos dieną ir sutikrinti grąžinami pretendentui. Dokumentai priimami Prienų „Ąžuolo“ progimnazijos raštinėje, Kęstučio g. 45, Prienai, Lt-59129, darbo dienomis nuo 8.00 iki 14.00 val.

Pretendentų atrankos būdas – pokalbis. Tikslus laikas ir data bus praneštas individualiai. Į pokalbį bus kviečiami tik pretendentai, atitinkantys reikalavimus.

 Tel. pasiteiravimui:(8 319) 51118, el.p. mokykla@azuolas.prienai.lm.lt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_